महबूबा मुफ्ती ने कहा- अमरनाथ यात्रा सुरक्षा कश्मीर के लोगों के खिलाफ  
महबूबा ने कहा- सुरक्षा व्यवस्था से स्थानीय निवासियों को परेशानी हो रही
राज्यपाल सत्यपाल मलिक ने पुलवामा आतंकी हमले का हवाला दिया
अमरनाथ यात्रा के दौरान राजमार्ग पर सुरक्षा को जरूरी बताया
उन्होंने कहा, "यात्रा भाईचारे की अहमियत बताती है. इस साल की गई व्यवस्था से स्थानीय निवासियों को परेशानी हो रही है. वे आपात स्थितियों में भी राजमार्ग का इस्तेमाल नहीं कर सकते हैं. उनको यात्रियों के जाने तक इंतजार करने को बाध्य किया जाता है." महबूबा ने श्रीनगर-जम्मू राष्ट्रीय राजमार्ग के कुछ हिस्सों को यात्रियों के दल के जाने के दौरान आम नागरिकों के लिए यातायात पर दो घंटे की रोक का जिक्र किया.  
उधर, राज्यपाल ने इस रोक का बचाव करते हुए कहा कि रोक की अवधि कम करके रोजाना दो घंटे कर दी गई है. उन्होंने कहा, "14 फरवरी को राजमार्ग पर जो हुआ उससे आप अवगत हैं. तीर्थयात्रियों की सुरक्षा के लिए रोक अनिवार्य है." राज्यपाल पुलवामा आतंकी हमले का जिक्र कर रहे थे, जिसमें जैश-ए-मोहम्मद के आतंकी द्वारा किए गए आत्मघाती बम धमाके में सीआरपीएफ के 40 जवान शहीद हो गए थे.

(इनपुट आईएएनएस से)